16.5.2022
FI
Euroopan unionin virallinen lehti
C 198/25
Ennakkoratkaisukysymykset 1) Voidaanko valmisteverolain 106 §:n mukaisia määrällisiä rajoja, joiden seurauksena toimijoiden kunkin vuoden viimeisellä kolmanneksella kulutukseen luovuttamien savukkeiden määrä ei saa ylittää 12 edellisen kuukauden aikana kulutukseen luovutettujen savukkeiden määrän kuukausittaista keskiarvoa, pitää SEUT 34 artiklassa tarkoitettuina tuonnin määrällisinä rajoituksina tai vaikutukseltaan vastaavina toimenpiteinä?
2) Onko se, että savukkeista, jotka ylittävät valmisteverolain 106 §:n 2 momentin mukaisen kulutukseen luovutusta koskevan määrällisen rajat, määrätään maksettavaksi lopullisen ilmoituksen jättämisen ajankohtana voimassa olevan verokannan mukainen valmistevero saman pykälän 2 momentin mukaisesti, 16.12.2008 annetun neuvoston direktiivin 2008/118/EY (1) 7 ja 9 artiklaan sisältyvien valmisteverosaatavan syntymistä koskevien sääntöjen vastaista?
(1)
Valmisteveroja koskevasta yleisestä järjestelmästä ja direktiivin 92/12/ETY kumoamisesta 16.12.2008 annettu neuvoston direktiivi 2008/118/EY (EUVL 2008, L 9, p. 12).
Ennakkoratkaisupyyntö, jonka Cour d'appel de Paris (Ranska) on esittänyt 14.2.2022 – Eurelec Trading SCRL v.
Ministre de l’Économie et des Finances, Scabel SA, Groupement d’Achat des Centres Édouard Leclerc (GALEC), Association des Centres distributeurs Édouard Leclerc (ACDLEC) (Asia C-98/22) (2022/C 198/36) Oikeudenkäyntikieli: ranska Ennakkoratkaisua pyytänyt tuomioistuin Cour d'appel de Paris Pääasian asianosaiset Kantaja: Eurelec Trading SCRL Vastaajat: Ministre de l’Économie et des Finances, Scabel SA, Groupement d’Achat des Centres Édouard Leclerc (GALEC), Association des Centres distributeurs Édouard Leclerc (ACDLEC) Ennakkoratkaisukysymykset Onko tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 12.12.2012 annetun Euroopan parlamentin ja neuvoston asetuksen (EU) N:o 1215/2012 (1) 1 artiklan 1 kohdassa määriteltyä siviili- ja kauppaoikeudellisen asian käsitettä tulkittava siten, että sen soveltamisala käsittää kanteen – ja sen johdosta annetun tuomioistuimen ratkaisun – (i) jonka Ranskan talous- ja valtiovarainministeri on nostanut Ranskan kauppalain (aiemman) L 442-6 §:n I momentin 2 kohdan perusteella belgialaista yhtiötä vastaan (ii) ja jossa vaaditaan kilpailua rajoittavien menettelytapojen toteamista ja lopettamista ja näiden menettelytapojen väitetylle toteuttajalle siviiliprosessissa määrättävää sakkoa (iii) ministerin erityisten tutkintavaltuuksiensa perusteella saamien todisteiden perusteella?
(1)
EUVL 2012, L 351, s. 1.
Ennakkoratkaisupyyntö, jonka Landesgericht für Zivilrechtssachen Graz (Itävalta) on esittänyt 28.2.2022 – TLL The Longevity Labs GmbH v.
Optimize Health Solutionsmi GmbH ja BM (Asia C-141/22) (2022/C 198/37) Oikeudenkäyntikieli: saksa Ennakkoratkaisua pyytänyt tuomioistuin Landesgericht für Zivilrechtssachen Graz